Diari Oficial de la Generalitat Valenciana


Sumari del DOGV 4981, del 08-04-2005 (2005/3072)

Notificació a Negomed, SL, UTE, de València. Expedient número VIVI/040502/359.
------------------------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3072


Organisme emissor
:   Conselleria de Territori i Habitatge

Tipus de document
:   Anunci

Notificació a Negomed, SL, UTE, de València. Expedient número VIVI/040502/359. [2005/S3072]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la proposta de resolució a Negomed, SL, UTE, amb l'expedient VIVI/040502/359.
  
Per ordre de l'instructor del procediment sancionador referenciat, als efectes previnguts en el Reglament d'Habitatges de Protecció Oficial, de 24 de juliol de 1968, us traslladem la proposta de resolució d'aquest, que us notifiquem perquè en prengueu coneixement, sota l'advertència que en el termini de 15 dies, comptadors des del següent al de la recepció, podeu al·legar tot el que considereu oportú en la vostra defensa, conforme al que establix l'article 19 del Reial Decret 1.398/1993, de 4 d'agost, pel qual s'aprova el Reglament de procediment sancionador i que els documents que apareixen en el procediment són:
  
1r Denúncia
  
2n Informe tècnic
  
3r Ordre d'obres
  
4t Plec de càrrecs
  
València, 22 de desembre de 2004.- El secretari d'actuacions: María Luisa Martí Llabata.
  
Vist el procediment sancionador VIVI/040502/359 seguit contra Negomed, SL, UTE, per infracció del règim legal que regula els habitatges de protecció oficial, iniciat per ordre de procedir del cap del Servei Territorial d'Habitatge i Projectes Urbans.
  
Atés que són fets provats, i així es declara, que a l'habitatge situat a Almàssera, avinguda del Mar, 4, 3a, presentava les deficiències assenyalades en el plec de càrrecs.
  
Atés que la denúncia que va donar origen a aquest procediment la formula en data 28 de juny de 2002, Santos Navarrete Amela.
  
Atés que l'instructor no considera procedent la pràctica de prova, a més de la ja practicada i que consta en informe tècnic.
  
Atés que en data 10 d'agost de 2004 se formula a l'expedientat l'oportú plec de càrrecs.
  
Atés que al plec de càrrecs no es formulen al·legacions.
  
Atés que els fets provats constitueixen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Atés que l'expedientat és responsable davant de l'administració.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a aquest efecte li confereix l'Ordre de 9 de setembre de 2003 de la Conselleria de Territori i Habitatge.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de règim jurídic de les administracions públiques i la resta de normes de general i pertinent aplicació, l'instructor que subscriu us eleva la següent
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de 4210 euros (quatre mil dos-cents deu euros).
  
2. Obligar l'expedientat que, per si o a costa seu, realitze en el termini màxim de 15 dies, les obres següents:
  
- Procedir al segellament de juntures verticals i capes d'argamassa de la rajola cara vista aplicant morters tipus J-Morter de la casa Texa o semblant després del sanejat i neteja del suport. La posterior aplicació d'impermeabilitzant de façanes tipus Cotefilm incolor de la casa Texa o semblant, després de l'eliminació de pols, eflorescències, etc. i assecatge del suport.
  
- Impermeabilització de terrasses mitjançant l'alçat de paviments, aplicació de nova membrana impermeabilitzant, nova col·locació de paviments ceràmics i rejuntada d'aquests, comprovació de l'estanquitat d'albellons i si és el cas, reparació d'aquests.
  
- Procedir a l'eliminació de floridures a interior de l'habitatge mitjançant el llavat de fungicides i posterior pintat de les zones afectades per la humitat.